નડિયાદ શહેરના મરીડા ભાગોળ પાસે આવેલી શાળા નં૧૯માં ધો. ૮માં અભ્યાસ કરતો એક વિદ્યાર્થી બપોરે શાળામાંથી ગુમ થયો હતો જે સાંજે ઉમરેઠ તાલુકાના બેચરી ગામે પોતાના ફોઇના ઘરેથી મળી આવ્યો હતો. કેટલા ઇસમો તેને બેભાન કરીને ઉઠાવીને લઇ જતા હતા પરંતુ તેને હોશ આવી જતા તે પોતાના ફોઇના ઘરે પહોંચી ગયો હતો. ત્યાંથી ફોઇને કહીને પિતાને ફોન કરતા વિદ્યાર્થીના વાલી અને શાળાના શિક્ષક તાબડતોબ બેચરી જઇને વિદ્યાર્થીને લઇ આવ્યા હતા. બાળક મળી જતા પરિવારમાં રાહતની લાગણી વ્યાપી ગઇ હતી. પરંતુ આ વાત મોડી સાંજે પોલીસ મથકે પહોંચી હતી.